Lav et referat af nedenstående tekst:

Tekst:
En snarrådig landmand forhindrede mandag ved middagstid en større brand på hans trelængede gård ved Mygdal. Sådan lyder det fra indsatsleder ved Nordjyllands Beredskab Jesper Ludvigsen. Alarmcentralen blev kontaktet klokken 11.33, da der var gået ild i nogle halmballer i den midterste længe på den lidt afsides beliggende gård ved Mygdal, sydøst for Hirtshals. Ilden var begyndt at brede sig til tagkonstruktionen, fortæller indsatslederen, men gårdejeren havde indtil brandfolkene nåede frem, selv holdt ilden nede ved hjælp af pulverslukker og vandslange. - Det var rigtig godt, for det forhindrede en langt voldsommere brand, end den vi oplevede, siger han. Til tjek for røgforgiftning Gårdejeren og en ung pige, der havde hjulpet ham måtte en tur på sygehuset for at blive tjekket for røgforgiftning, men de var hurtigt tilbage, fortæller indsatslederen. - De var tilbage igen, inden vi forlod stedet, så der har ikke været noget alvorligt, siger Jesper Ludvigsen. Der opstod brandskader på nogle af spærene i den længe, hvor ilden havde fat, men de andre længer slap med gener fra røgen. Der er ikke dyr på gården. Ifølge vagtchef ved Nordjyllands Politi Henrik Beck skyldtes branden en ukrudtsbrænder, der ved et uheld satte ild i halmen.

Referat:
En hurtig indsats fra gårdejeren selv forhindrede  en mere alvorlig brand, fortæller brandvæsenets indsatsleder